Source: http://docplayer.fi/938607-Potilas-sateilee-isotooppihoidon-jalkeen-turun-pet-keskus-sydamen-asialla-mammutin-jaljilla.html
Timestamp: 2017-09-25 06:56:52+00:00
Document Index: 292879

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

POTILAS SÄTEILEE isotooppihoidon jälkeen. Turun PET-keskus sydämen asialla Mammutin jäljillä - PDF
POTILAS SÄTEILEE isotooppihoidon jälkeen. Turun PET-keskus sydämen asialla Mammutin jäljillä
Download "POTILAS SÄTEILEE isotooppihoidon jälkeen. Turun PET-keskus sydämen asialla Mammutin jäljillä"
1 alara A J A N K O H T A I S T A S Ä T E I L Y - J A Y D I N T U R V A L L I S U U D E S T A Turun PET-keskus sydämen asialla Mammutin jäljillä POTILAS SÄTEILEE isotooppihoidon jälkeen
2 alara A J A N K O H T A I S T A S Ä T E I L Y - J A Y D I N T U R V A L L I S U U D E S T A JULKAISIJA Säteilyturvakeskus TOIMITUS PL 14, Helsinki Puhelin (09) , faksi (09) PÄÄTOIMITTAJA Elina Martikka TOIMITUSSIHTEERI Riikka Laitinen-Sorvari TOIMITTAJA Leena Hietanen KUSTANTAJA Stellatum Oy Upseerinkatu 1, Espoo puh. (09) TILAUKSET JA OSOITTEENMUUTOKSET Stellatum Oy/Tilaajapalvelu puh. (09) TILAUSHINNAT SUOMESSA Alara ilmestyy neljä kertaa vuodessa. Kestotilaus 38 (laskutusväli 12 kk), määräaikaistilaus 43 (kesto 12 kk), irtonumero 12. Kestotilauksena tilattu lehti tulee tilaajalle tilausjakso kerrallaan ilman eri uudistusta, kunnes tilaaja joko muuttaa sen määräaikaiseksi tai lopettaa tilauksen. Tilauksen hinta on tilausjakson alussa voimassa oleva hinta, joka on painettu lehteen. Tilauksen voi keskeyttää ennen tilausjakson loppua. Peruutus on tehtävä vähintään kaksi viikkoa ennen uuden tilausjakson alkamista. Mikäli peruutus ei saavu määräaikaan mennessä, laskutetaan tilaajan saamat lehdet irtonumerohintaan sekä peruutuksen aiheuttamat kulut 6 euroa. Tilausehdot löytyvät lehden jokaisesta numerosta. Osoitetietoja ei käytetä muussa kuin Stellatum Oy:n omassa toiminnassa. ASIAKASREKISTERI Rekisterikuvaus ja -seloste ovat nähtävissä Stellatum Oy:n tiloissa. Tilaajan tietoja käytetään asiakassuhteen ylläpitoon ja hoitoon. Yhteydenotot tulee tehdä kirjallisina ja allekirjoitettuina em. osoitteeseen tai henkilökohtaisesti rekisterinpitäjän luona. Tilaaja voi kieltää tietojensa käytön markkinointitarkoituksiin ja markkinatutkimuksiin ilmoittamalla asiasta. TAITTO Annu Pörhönen/Stellatum Oy 14. vuosikerta ISSN PAINOTYÖ Forssan Kirjapaino Oy, Forssa 2006 Kannen kuva: Turun PET-keskus ALARA KITEYTTÄÄ SÄTEILYSUOJELUN PÄÄPERIAATTEET ALARA As Low As Reasonably Achievable Säteilytoiminnasta aiheutuvat yksittäisten ihmisten säteilyannokset, säteilylle altistuvien ihmisten lukumäärä ja poikkeavaan säteilyaltistukseen johtavien tilanteiden todennäköisyydet on pidettävä niin pieninä kuin käytännöllisin toimin on mahdollista. Pääkirjoitus...3 Uutiset...4 Täsmähoitoa radioaktiivisilla isotoopeilla... 8 Lasten altistusta tarkkailtava tietokonetomografiassa...10 Air Finland seuraa lentohenkilöstönsä altistumista kosmiselle säteilylle...11 Porin sädehoitoyksikkö helpottaa syöpäpotilaita...14 Suomi on edelläkävijä rajojen säteilyvalvonnassa...16 Ajoituslaboratorio katsoo tulevaisuuteen...18 Kadonnut säteilylähde aiheuttaa yllättäviä vahinkoja...22 SAFIR kohdentaa ydinturvallisuustutkimuksen oleelliseen...24 Radioaktiivisuutta haitaksi ja hyödyksi 110 vuotta...25 Seppo Väisälä: 31 vuotta asiakkaan asialla...26 Linnunhöyhen paljastaa ympäristön vaikutuksen...28 Uudet julkaisut...29 Kysy säteilystä Säteilytieteen professori vastaa...30 Aikakauslehtien liiton jäsenlehti
3 PÄÄKIRJOITUS Säteilyltä turvassa Henry Becquerel tutki Wilhelm Röntgenin saavutusten innoittamana uraaniyhdisteiden avulla, liittyisikö auringonvalon aiheuttamaan fluoresenssiin röntgensäteitä. Hän havaitsi, että uraaninäytteistä lähti röntgensäteiden kaltaista läpitunkevaa säteilyä, myös ilman auringon valoa pimeässä laatikossa. Becquerel päätteli, että tämä säteily muodostui itsestään ilman auringonvaloa tai fluoresenssia. Radioaktiivisuuden keksimisestä on nyt 110 vuotta. Lääketieteellisessä diagnostiikassa röntgensäteilyä alettiin käyttää heti. Erääseen suomalaiseen sairaalaan hankittiin Röntgenin kone vuonna 1902 sähköt samaiseen sairaalaan saatiin vasta vuotta myöhemmin. Varsin pian radioaktiivisuuden keksimisen jälkeen ymmärrettiin, että suureen säteilyaltistukseen liittyy terveysriskejä. Sen sijaan pieniä säteilyannoksia pidettiin vaarattomina 1950-luvulle saakka. Tosin mikä on pieni ja mikä suuri, selkeytyi tarkemmin vasta, kun säteilyn mittaaminen ja mittayksiköt kehittyivät. Onnettomuuksia ja vahinkojakin sattui. Säteily ja siihen liittyvä on yksi maailman vaikeimmista asioista viestiä. Pitää olla melkein ydinfyysikko ymmärtääkseen, mistä radioaktiivisessa hajoamisessa on kysymys. Säteilyn terveydellisten vaikutusten selvittäminen on vieläkin monimutkaisempaa. Ja säteilyäkin on niin monenlaista: on alfoja, beetoja, gammoja, hiukkasia, sähkömagneettista aaltoliikettä, röntgensäteitä ja vaikka mitä. Ja sitten kun me luonnontieteilijät emme mielellään yleistä mitään Jokunen vuosi sitten sain kunnian selvittää säteilyn saloja koululuokalle kahdeksanvuotiaita innokkaita kuulijoita tupa täynnä. Kerroin asiasta niin konkreettisesti, kuin osasin. Kun kerroin työstä STU- Kissa, kiinnostus oli niin suuri, että melkein kaikki ilmoittivat haluavansa tulla isona töihin STUKiin. Olin tietenkin ilahtunut, että koululuokka piti säteily- ja ydinturvallisuusasioita niin suuressa tärkeydessä. Tilaisuuden lopussa eturivissä istunut hyvin keskittyneesti kuunnellut poika totesi: Nyt me ainakin tiedetään mitä tehdään, jos on säteilyä. Me tullaan sinne STUKiin säteilyltä turvaan! Tämä on aina hyvä mainita työpaikkahaastattelussa, kun puhutaan työsuhde-eduista:) Säteilysuojelulainsäädäntö on pian 50-vuotias. Viimeisten vuosikymmenien aikana säteilynkäyttö terveydenhuollossa ja myös teollisuudessa on lisääntynyt. Vuosikymmenien saatossa siunaantuneen kokemuksen, pitkäjänteisen turvallisuussäännöstön kehittämisen ja viranomaisvalvonnan myötä säteilyä käyttää nyt asiantunteva ja pätevä henkilökunta. Meillä on kuitenkin vielä opittavaa, mm. pienistä säteilyannoksista. Mitkä ovat niiden terveysvaikutukset, ja voisivatko pienet säteilyannokset olla jopa terveellisiä? Sädeturvapäivät on ollut merkittävä foorumi eri ammattiryhmien yhteispelin kehittymiselle ja säteilyn käytölle lääketieteessä. Onnea 30-vuotiaat Sädeturvapäivät! Helsingissä Elina Martikka
4 uutiset PET-kuvan ja nopean tietokonetomografian (TT) yhdistelmä luo kolmiulotteisen kuvan sydämestä ja sen aineenvaihdunnasta. Sydänsairauksien tutkimiseen uusi menetelmä tuo merkittäviä parannuksia. Valtakunnallinen PET-keskus Turun yliopistollisessa sairaalassa on saanut käyttöönsä uuden sydänsairauksien kuvantamisjärjestelmän. Discovery VCT -järjestelmä on myös Euroopan ensimmäinen, vastaava laitteisto löytyy vain Yhdysvalloista Harvardista. Laitteiston arvo on noin 2,2 miljoonaa euroa. Laitteistossa yhdistyy erittäin nopea 64-leiketietokonetomografia sekä positroniemissiotomografia eli PET-kuvaus. PET-kuvaus perustuu lievästi radioaktiiviseen merkkiaineeseen, joka hajotessaan lähettää yhtä aikaa gammasäteilyä täsmälleen päinvastaisiin suuntiin. Näin reaktiokohta saadaan selville hyvin tarkasti. Yhdistelmälaitteella sydämestä saadaan samalla sekä entistä tarkempi kolmiulotteinen kuva että tieto aineenvaihdunnasta ja verenvirtauksesta. Potilaalle tutkimus on helppo, se kestää kaikkiaan vain puolisen tuntia. Yhdistelmälaitteistossa TT-kuva näyttää tarkasti sydämen verisuonten rakenteen ja esimerkiksi sepelvaltimoiden kalkkeumat. Radioaktiiviseen merkkiaineeseen perustuva PETkuvaus jatkaa tästä ja paljastaa kalkkeumien vaikutuksen verenvirtaukseen ja aineenvaihduntaan. Yhdistelmälaitteet yleistyvät vauhdilla Tällä hetkellä yhdistelmäkuvantamiseen otetaan potilaita, joiden sepelvaltimotaudin todennäköisyys on korkeintaan kohtalainen. Laitetta voidaan käyttää esimerkiksi sepelvaltimotaudin vaikeusasteen määrittelyyn. Hoidon seurannassa voidaan katsoa esimerkiksi ovatko ohitusleikkauksessa asetetut siirteet yhä auki, PET-keskuksen johtaja, professori Juhani Knuuti kertoo. Knuuti uskoo laitteen mullistavan sydänkuvantamisen ja muuttavan sen diagnosoinnin ja johtopäätökset. Ei mene montaa vuotta niin yhdistelmälaitteet ovat ne, joita myydään pelkästään. Nyt myytävistä syöpäkuvantamiseen tarkoitetuista Turun valtakunnallisen PETkeskuksen johtaja, professori Juhani Knuuti kertoo, että käyttöönotettu järjestelmä on maailman ensimmäinen 64-kerroksinen kuvantamissovellus. Siihen on yhdistetty PET ja röntgentietokonetomografiajärjestelmä. PET-kameroista yhdeksän kymmenestä on yhdistelmälaitteita. Vaikka nyt edetään sydänsairauksien tutkimuksessa, PET-kuvausta käytetään edelleen pääasiassa syövän hoidossa. Turun PET-keskuksessa olevien kameroiden lisäksi yksi PETkamera otettiin käyttöön kesällä 2006 Helsingissä. Turun PET-keskukseen Euroopan ensimmäinen yhdistelmälaite Sydäntutkimuksen suuri harppaus eteenpäin PET-kuvauksen rajoitteena merkkiaineen saatavuus Muuta maata palvelee pyörien päällä kulkeva Rekka-PET. Liikkuvan PET-kameran suhteen rajoitteena on merkkiaineen saatavuus. Suomessa vain Turusta ja Helsingistä löytyvät hiukkaskiihdyttimet, jotka voivat tuottaa kuvauksessa tarvittavaa merkkiainetta. Esimerkiksi sokeri, jossa on merkkiaineena fluori-18, täytyy saada käytettyä kahden tunnin sisällä aineen valmistamisesta. Kuvaus onnistuu sillä etäisyydellä, mihin merkkiaine saadaan kuljetettua taksilla, lentokoneella tai pakettiautolla kahden tunnin kuluessa. Tämä on yksi tärkeä rajoitin PET-kameroiden yleistyessä. PET-kameroiden tarve olisi noin yksi kamera miljoonaa asukasta kohti. Tähän saakka PETkeskuksen tarjonta on riittänyt pitkälle, potilasjonot ovat vain parin viikon luokkaa. Keskus on kirjaimellisesti valtakunnallinen, potilaita on Lappia myöten. Diagnostiikan tarve kuitenkin kasvaa, Knuuti arvioi. Yhdistelmälaitteiden yleistyminen tulee avaamaan aivan uusia mahdollisuuksia myös tutkimukseen, esimerkiksi suoniahtaumien laadun kuvantamiseen sekä uusien kantasolutai geenihoitojen seurantaan. Sini SilvÁn
5 UUTISET NOTE-hankkeella selvitetään pienten säteilyannosten aiheuttamia terveysvaikutuksia Syyskuussa käynnistyneen NOTE-hankkeen kesto on Mukana olevat 19 tutkimuslaitosta ovat Suomen STUKin lisäksi Isosta-Britanniasta, Belgiasta, Irlannista, Unkarista, Saksasta, Italiasta ja Norjasta. Hankkeen Internet-sivut: Uusi Säteilyturvakeskuksen (STUK) koordinoima nelivuotinen EU-tutkimushanke NOTE (Non-targeted effects of ionising radiation) on kiinnostunut erityisesti pienten säteilyannosten aiheuttamista terveyshaitoista. Hanke käynnistyi syyskuussa kokouksella, johon osallistui yhteensä 19 tutkimuslaitosta Euroopasta sekä Kanadasta. Hankkeen hallinnollisena koordinaattorina toimii STUKin tutkimusjohtaja, professori Sisko Salomaa. Tutkimuksissa on jo saatu todisteita erilaisista ionisoivan säteilyn aiheuttamista epäsuorista vaikutuksista, esimerkiksi naapurisoluvaikutuksesta. Vielä ei kuitenkaan voida sanoa, lisääkö se syöpäriskiä vai ei. Hankkeen tarkoituksena onkin selvittää epäsuorien vaikutusten mekanismeja, kertoo Salomaa. Naapurisoluvaikutus on ilmiö, jossa muutoksia havaitaan soluissa, jotka eivät itse ole altistuneet säteilylle, mutta ne ovat olleet säteilyä saaneiden solujen vaikutuspiirissä. Se on muun muassa otettava huomioon, kun arvioidaan suomalaisittain suurimman säteilyaltistajan radonin syöpävaarallisuutta sekä säteilyn aiheuttamia terveysvaikutuksia lentohenkilöstölle ja ydinvoimalaitosten työntekijöille. Mielenkiinnon kohteena on myös, voiko ionisoiva säteily aiheuttaa kudosvaikutusten kautta muutakin terveyshaittaa kuin syöpää. Ei myöskään ole mahdotonta, että säteilyllä olisi elimistön puolustusjärjestelmän kautta myös hyödyllisiä vaikutuksia, sanoo Salomaa. Muuttuvatko säteilysuojelun ohjeet? Epidemiologinen tieto säteilyä saaneista väestöistä pohjautuu pääosin suuria annoksia saaneisiin väestöryhmiin. Säteilysuojelussa on lähdetty siitä, että pienten annosten riskit voidaan päätellä suurista annoksista. Uudet säteilybiologiset havainnot kyseenalaistavat tätä ajattelua. Mahdollinen vaikutus säteilysuojelustandardeihin tapahtuu varmasti viipeellä ja riippuu myös tutkimustuloksista. Tavoitteena on nyt uudistaa säteilysuojeluyhteisön ajatusmalleja siitä, miten säteily vaikuttaa soluihin ja aiheuttaa terveyshaittoja tai joissakin tilanteissa suojaa terveyshaittojen synnyltä, kertoo Sisko Salomaa. Kansainvälisistä säteilysuojeluun liittyvistä suosituksista vastaa Kansainvälinen säteilysuojelukomissio ICRP (International Commission on Radiological Protection). Säteilysuojelun tavoitteena on ehkäistä säteilyn haittoja ennalta.
7 UUTISET Kolmikymppisten sädeturvapäivien vaikutus tuntuu radiologian laadussa Sädeturvapäivät ovat alusta asti olleet avoimet kaikille radiologian alan ammattiryhmille. Professori Timo Paakkala katsoo tämän edistäneen työpaikkademokratiaa, joka toimii radiologiassa paremmin kuin muualla lääketieteessä. Sädeturvapäivät kokoontuvat lokakuussa jo 30. kerran. Päivillä on ollut valtava merkitys radiologian kehitykselle. Hoito on harmonisoitunut. Alan ammattilaiset röntgenhoitajat, radiologit, sairaalafyysikot ja lääkärit ovat saaneet päiviltä koulutusta, jota vasta viime vuosina on vaadittu direktiivein. Ammattiryhmien yhteisellä tilaisuudella on ollut merkitystä myös työpaikkademokratialle ja ammattiryhmien yhteispelille, järjestelytoimikunnan pitkäaikainen puheenjohtaja, professori Timo Paakkala arvioi. Sädeturvapäivät alkoivat professori Pekka Vuorian huomiosta. Hän oli kuullut Ruotsissa lääkäripäivillä, että röntgenkuvauksen säteilyannoksissa oli eri sairaaloiden välillä jopa satakertaisia eroja. Arveltiin, että tilanne voi olla sama myös Suomessa. Käytäntöjen harmonisointi oli yksi tavoitteista, kun Radiologiyhdistyksen ja Säteilyturvakeskuksen Sädeturvapäivät ensi kertaa pidettiin Finlandia-talossa Ensimmäiset luennot olivat sisällöllisesti perusasiaa alalta ja lainsäädännöstä, mutta elettiin myös palavien paneelikeskustelujen aikaa. Ohjelmaan kuuluivat myös säteilysuojauskuulustelut. Niistä luovuttiin, kun kuulustelut häiritsivät vapautunutta seurustelua edellisen illan coctailtilaisuuksissa. Radiologian laadusta, turhien hoitojen välttämisestä puhuttiin jo 1979, jolloin laatu käsitteenä ei ollut yleisesti tuttu. Tuloksena olikin Eero Lehtisen ja Timo Paakkalan opaskirja terveyskeskusten röntgenkuvauksista. Monta kertaa Sädeturvapäivillä myös ennakoitiin tulevaa kehitystä. Ydinmagneettisesta resonanssista puhuttiin jo 1970-luvun lopulla. Sen suhteen erehdyttiin, eikä sen merkitykseen juuri uskottu. Digitaalisen radiologian tulo, magneettikuvausten ja ultraäänikuvausten merkitysten kasvu osattiin kuitenkin ennakoida jo vuosia ennen niiden läpimurtoa luvulla Sädeturvapäivillä käytiin läpi jopa kylmän sodan uhka: eri maiden ydinasearsenaalit lähes pommikoneiden tarkkuudella. Ilmatieteenlaitos arvioi, miten säteily ydinkatastrofissa leviäisi. Parin vuoden päästä tiedot olivat tarpeen, mutta syynä oli aseiden sijaan Tshernobyl. Vuonna 1992 Sädeturvapäivät siirrettiin Tampere-taloon. Ajassa näkyi yhdentyvä Eurooppa ja säteilyturvallisuuden uudet laatukriteerit. Ohjelmaan vakiintui säteilysuojauksen kertauskurssi ja Carl Wegeliuksen juhlaluento. Sädeturvapäivistä on kehittynyt kahden päivän ajantasainen, erittäin tiivis koulutuspaketti ammattilaisille. Lähes tuhat luentoa, tiivistää Paakkala Sädeturvapäivien historian. Sini silván Järjestyksessään 30. Sädeturvapäivät järjestetään Tampere-talossa lokakuuta Kohderyhmänä ovat radiologit, röntgenhoitajat, sairaalafyysikot ja lääkärit, järjestäjinä Suomen Radiologiyhdistys ja Säteilyturvakeskus.
8 TEKSTI JA KUVA HARRIET ÖSTER TÄSMÄHOITOA RadioaktiivisILLA isotoopeilla Ulkoisella sädehoidolla voidaan tappaa syöpäsoluja, mutta säteileviä aineita käytetään myös kehon sisäisesti täsmälääkityksenä joidenkin sairauksien hoidossa. Hoitomuodossa hyödynnetään eri isotooppien hajoamisesta syntyvää säteilyä. Isotooppihoidossa radioaktiivinen aine annetaan potilaalle suun kautta tai injektiona. Aineenvaihdunnan välityksellä aine hakeutuu elimistössä haluttuun kohtaan, jossa se säteilee lähiympäristöönsä, esimerkiksi syöpäkudokseen. Eniten isotooppihoitoa käytetään kilpirauhasen liikatoiminnan hoitoon, kilpirauhasen syövän hoitoon sekä eturauhas- ja rintasyövän aiheuttamien luustokipujen lievittämiseen. Radioaktiivisilla lääkkeillä pyritään hajottamaan solun DNA:n kaksoisjuostetta peruuttamattomasti niin, että se ei enää voi korjaantua, toteaa Helsingin ja Uudenmaan sairaanhoitopiirin Syöpätautien klinikan isotooppihoitoyksikön vastaava lääkäri, professori Kalevi Kairemo. HUSin yksikkö on Suomen ainut pelkästään syövän isotooppihoitoon ja -diagnostiikkaan keskittyvä yksikkö. Isotooppihoito voidaan kohdistaa täsmällisesti haluttuun kohtaan, mutta oikean säteilyannoksen määrittäminen vaatii hyvin monimutkaista laskentaa. Hoidossa käytetään tavallisesti beetasäteilyä. Gammasäteilyn energia on liian suuri potilashoitoon. Oikean annoksen määrittämiseksi on laskettava, kuinka monta radionuklidin atomia solun tumaan tai sytoplasmaan täytyy kohdistaa, jotta solu kuolisi, Kairemo sanoo. On kuitenkin vaikeaa viedä atomeja suoraan solun tumaan. Kun lasketaan tarvittavia säteilyannoksia, on lisäksi otettava huomioon, miten ja mihin radioaktiivinen aine hajoaa ajan funktiona, miten keho reagoi aineeseen ja pyrkii siitä eroon ja miten aine kertyy kehon määrättyihin kohteisiin. Kaikkia mekanismeja ei tunneta etenkään syövän osalta, mikä tekee annosmäärityksestä vielä vaikeampaa. Isotooppien käyttö on tehokasta, mutta yksinään harvoin riittävää. Hoidon etuna on, ettei se yleensä sotke muita hoitoja, eikä elimistö sopeudu siihen, Kairemo toteaa. Tavallisesti radioaktiivinen lääke yhdistetään esimerkiksi syövän leikkaukseen, ulkoiseen sädehoitoon tai sytostaattilääkitykseen. Potilas säteilee isotooppihoidon jälkeen Eräs isotooppihoidossa käytettävien radiolääkkeiden haitta on, että potilas säteilee hoidon jälkeen ja hänet on siksi eristettävä ympäristöstään joksikin aikaa. Syövän hoidossa säteily on sen verran voimakasta, että potilaan on jäätävä sairaalaan säteilyvalvottuun huoneeseen jopa kolmeksi päiväksi. Jos esimerkiksi kilpirauhassyövän hoidossa on käytetty jodin isotooppia 131, voi Säteilyturvakeskuksen ohjeen mukaan potilaan kotiuttaa vasta, kun hänessä jäljellä oleva aktiivisuus alittaa 800 megabecquereliä. Tämä vastaa suunnilleen annosnopeutta 40 mikrosievertiä tunnissa yhden metrin etäisyydeltä mitattuna. Kun on kyse isotooppihoidoista, joissa potilaalle annettava aktiivisuus on pienempi, esimerkiksi kilpirauhasen liikatoiminnan hoidosta, potilas pääsee kotiin saman tien, mutta hänen on jonkin aikaa vältettävä lähikontaktia muihin ihmisiin. Määräykset isotooppihoitoa saaneen potilaan eristämisen ja sairaalassaolon suhteen vaihtelevat maasta toiseen. Säteilyannos- ja hoitosuositusten vaihtelevuus eri maissa johtuu pitkälti siitä, että standardien luominen on todella hankalaa, kun kokonaisuus on laskennallisesti monimutkainen eikä kaikkia mekanismeja edes tunneta. Alalla esiintyy jopa eräänlaista terapiaturismia. EU-maissakin saattaa olla merkittävä ero siinä, miten pitkäksi aikaa sairaalaan on jäätävä hoidon jälkeen, Kairemo toteaa. Jos vaadittava sairaalassaolo on lyhyempi potilaan naapurimaassa, haetaan hoitoa helposti sieltä. Kilpirauhanen on hyvä kohde isotooppihoidolle Kilpirauhanen on isotooppihoidon tyypillinen kohde. Normaalioloissa kilpirauhanen kerää hormonituotantoaan varten itseensä jodia. Vuorokauden sisällä jopa puolet suun kautta saadusta jodista kertyy kilpirauhaseen. Tämä antaa hyvät edellytykset kilpirauhasen sairauksien täsmähoitoon radiolääkkeellä. Kilpirauhasen syöpää hoidetaan yleensä leikkaamalla pois suurin osa kilpirauhasesta, minkä jälkeen potilaalle annetaan suun kautta suuri annos jodin isotooppia 131. Radiojodi tappaa syöpäsoluja sekä kilpirauhasen jäljelle jääneessä kudoksessa että etäpesäkkeissä, joiden solut kilpirauhasen lailla keräävät jodia. Näitä tapauksia hoidetaan Suomessa satoja vuodessa. Radiojodia voi myös käyttää kilpirauhasen liikatoiminnan hoitoon, jos myrkkystruumaan johtava liikatoiminta ei pysy lääkkeillä kurissa. Tällöin isotooppihoidolla pyritään kilpirauhas-
9 Gammakameralla kuvataan isotooppihoidon tuloksia. HUSin Syöpätautien klinikan isotooppiyksikön vastaava lääkäri Kalevi Kairemo toteaa, että kameralla nähdään esimerkiksi syövän etäpesäkkeet ympäri kehoa. kudoksen pienentämiseen. Potilaalle annettavan radiojodin aktiivisuus on noin kymmenesosa syöpäpotilaalle annettavasta aktiivisuudesta. Jodi kertyy kuitenkin niin tehokkaasti yhteen paikkaan, että kilpirauhasen kohdalta voi hoidon jälkeen mitata radioaktiivisuutta jopa kuukauden ajan. Toinen isotooppihoitoa saava suuri potilasryhmä koostuu eturauhas- ja rintasyöpäpotilaista. Eturauhas- ja rintasyöpä muodostavat luustoa vaurioittavia etäpesäkkeitä. Isotooppihoidolla ei pystytä parantamaan tauteja, mutta kylläkin lieventämään etäpesäkkeiden aiheuttamaa kipua. Lääkkeinä käytetään fosforiyhdisteitä, joihin on sidottu strontium-89-, samarium-153- tai renium-186-isotooppi. Lääke ei hakeudu syöpäsoluihin, vaan luuston yliaktiivisiin osiin eli niihin soluihin, jotka rakentavat luukudosta ja pyrkivät korjaamaan syövän aiheuttamaa luuvauriota. Muita sairauksia, joihin käytetään isotooppihoitoa, ovat eräät harvinaiset verisairaudet sekä hormonaalista alkuperää olevat neurologiset kasvaimet lapsilla. Radioaktiivisia partikkeleita on myös mahdollista viedä kehoon ja käyttää sisäisenä paikallishoitona. Kaikkia mainittuja hoitoja annetaan Suomessa jonkin verran. Reumatyyppisiin nivelsairauksiin isotooppeja voi käyttää nivelensisäisesti injektioina. Tällaisia toimenpiteitä tehdään Suomessa kuitenkin melko vähän. USEITA menetelmiä aktiivisuuden määrittämiseen Kilpirauhasen liikatoiminnan hoidossa ei edelleenkään ole olemassa yhtä yleisesti hyväksyttyä menetelmää sen määrittämiseksi, paljonko potilaalle on annettava jodi-131:tä, jotta siitä aiheutuva annos kohde-elimessä olisi haluttu. Vuonna 2005 käytettävistä menetelmistä tehtiin pohjoismainen selvitys. Sen mukaan Suomen, kuten muidenkin Pohjoismaiden sairaaloissa käytetään lähes kymmentä erilaista määritysmenetelmää. Joissakin sairaaloissa kaikille potilaille annetaan vakioaktiivisuus ottamatta huomioon säteilyannokseen vaikuttavien tekijöiden yksilöllistä vaihtelua. Annossuunnittelun pitäisi kuitenkin olla nimenomaan potilaskohtaista. Potilaan kotiuttaminen isotooppihoidon jälkeen Potilas, jolle on annettu radioaktiivista ainetta, voidaan kotiuttaa vasta, kun potilaan muille ihmisille aiheuttama säteilyaltistus jää vähäiseksi. Potilaan on jäätävä sairaalaan, kunnes hänessä jäljellä oleva aktiivisuus ei ylitä 800 megabecquereliä (MBq). Tästä on varmistuttava mittauksella. Kilpirauhasen liikatoiminnan hoitoon jodia saanut potilas voidaan useimmiten lähettää kotiin välittömästi hoidon jälkeen. Potilaan saatua jodia kilpirauhassyövän hoitoon hänen on jäätävä muutamaksi päiväksi sairaalaan tätä tarkoitusta varten suunniteltuun eristyshuoneeseen. Potilas voi käyttää yleistä kulkuneuvoa matka-ajan ollessa tunnin luokkaa. Ennen kotiin pääsyä potilaalle tai hänestä huolta pitävälle henkilölle annetaan säteilysuojeluohjeet, jotta potilaan kanssa tekemisissä olevat henkilöt eivät saa tarpeettomasti säteilyä. Ohjeet annetaan sekä suullisesti että kirjallisesti ja sellaisessa muodossa, että potilas ymmärtää ne. Jos potilaalla on suunnitelmissa ulkomaanmatka välittömästi isotooppihoidon jälkeen, hänelle annetaan todistus hoidosta. Aika, jona ohjeita on noudatettava, riippuu potilaassa jäljellä olevasta aktiivisuudesta ja potilaan elämäntilanteesta. Tarkoitus on, että potilaalle sairaalasta annettavat ohjeet olisivat yksilölliset, juuri hänen elämäntilanteensa (perheenjäsenet, työ, jne.) huomioon ottavat. Joissakin tapauksissa potilas voi olla syytä ottaa muutamaksi päiväksi sairaalaan, vaikka hänen saamansa aktiivisuus alittaisikin 800 MBq. Toisaalta yksin asuva henkilö voidaan hyvin kotiuttaa heti, kun hänen kehossaan jäljellä oleva aktiivisuus on alle 800 MBq.
10 TEKSTI HARRIET ÖSTER Tietokonetomografian laitekehitys on niin nopea, että tilastot potilaiden saamista säteilyannoksista eivät ole ajan tasalla. Kehittyneimmillä ja tarkimpia kuvia tuottavilla laitteilla säteilyannos on selvästi suurempi kuin vanhoilla, mikä voi olla riski kuvattaessa vauvaikäisiä lapsia. LaSTEN ALTISTUSTA TARKKAILTAVA tietokonetomografiassa Tutkiessamme aikuisten tietokonetomografiasta saamia säteilyannoksia selvisi, että potilaiden saamat annokset voivat olla joissakin sairaaloissa jopa viisinkertaisia, vaikka laitteet ovat samanlaisia, sanoo STUKin ylitarkastaja Juhani Karppinen. Aikuisten kuvauksille STUK on antanut säteilyannosten vertailutasot, jotka vastaavat normaalipotilaan normaalikuvausta. Vertailutasoja ollaan tällä hetkellä päivittämässä vastaamaan nykyistä laitekantaa. Lapsuudessa saatu säteilyaltistus aiheuttaa suuremman lisäriskin kuin vastaava altistus aikuisiässä. Onkin mahdollista, joskin suhteellisen epätodennäköistä, että lasten tietokonetomografiassa voidaan saavuttaa vaarallisia säteilytasoja. Vauvaikäisten päänkuvauksissa sillä saattaa olla merkitystä, sanoo STUKin johtava asiantuntija Hannu Järvinen. Tietokonetomografiakuvauksia lapsille tehdään Suomessa vain muutamia satoja vuodessa, eikä niitä eritellä tilastollisesti. Muissa pohjoismaissa tilanne on samanlainen, ja siksi on tekeillä yhteispohjoismainen tutkimus lasten saamista säteilyannoksista. Yhteenveto kerätyistä tiedoista valmistuu tämän vuoden aikana ja tutkimuksen tulos julkaistaan ensi keväänä. TARKEMMAT LAITTEET SUUREMPI SÄTEILYANNOS Kun tietokonetomografia tuli Suomeen runsaat parikymmentä vuotta sitten, ei ollut kuin 1-leikelaitteita. Vieläkin puolet Suomessa käytössä olevista laitteista on tätä tyyppiä. Kymmenisen vuotta sitten tulleilla 4-leikelaitteilla kuvauksesta tuli nopeampaa ja kuvien erottelukyky parani. Uudet tietokonetomografialaitteet ovat leikelaitteita ja digitaalikuvista voi rakentaa kolmiulotteisen version. Yhä tarkemman ja nopeamman kuvannan ansiosta tietokonetomografian käyttösovelluksia syntyy lisää koko ajan. Mutta uudemmissa laitteissa säteilyannos on samalla noussut prosenttia verrattuna vanhoihin. Tavallisista röntgenkuvauksista yleisin on rintakehän kuvaus. Tällaisessa kuvauksessa henkilön saama efektiivinen säteilyannos on noin 0,03 millisievertiä. Jos vastaavasti tehdään tietokonetomografiakuvaus keuhkoista, henkilön saama säteilyannos on noin 4 millisievertiä siis jopa yli sata kertaa suurempi. Tietokonetomografiakuvausten lukumäärä on viidessä vuodessa noussut viidestä seitsemään prosenttiin kaikista röntgenkuvauksista. Yksittäisen kuvattavan henkilön saama säteilyannos on kuitenkin aika pieni. Silti kokonaisuutena näillä tiedoilla on merkitystä, sillä ne vaikuttavat väestön saamaan säteilymäärään, Järvinen sanoo. Kaikista röntgenkuvauksista suomalaisten saama keskimääräinen efektiivinen säteilyannos henkilöä kohden on noin 0,5 millisievertiä vuodessa. Tietokonetomografiakuvauksilla on omat etunsa ja varsinkin, kun on kyse vaikeista sairauksista, suuremmat säteilyannokset ovat oikeutettuja. Mutta mitä korkeampi säteilyannos, sitä enemmän meitä kiinnostaa tietää, miten hyvin annos on optimoitu, Karppinen puolestaan toteaa. Laitteen käyttötapa on oleellinen: kuinka suuri alue kuvataan, käytetäänkö annosrajausta, miten suuri kohina sallitaan kuvassa, Karppinen jatkaa. Jos lääkäri haluaa hienoja kuvia ilman mitään kohinaa, tulee helposti käytettyä turhan korkeita säteilyannostasoja. Lisäksi laitteet eivät välttämättä näytä todellista säteilytasoa, varsinkaan lapsikuvauksissa, joita varten niitä ei ole erikseen kalibroitu. Ensimmäinen pikasilmäys pohjoismaista tutkimusta varten kerättyihin tietoihin antaa vaikutelman, että missään ei kuvata lapsia aikuisten annoksilla, mutta vaihtelut eri sairaaloiden välillä ovat suuret, Järvinen sanoo. Tavoitteena on, että saisimme tutkimuksesta niin paljon tietoa, että lapsillekin voitaisiin määritellä potilasannoksen vertailutasot yleisimpiin tietokonetomografiakuvauksiin. 10
11 TEKSTI SINI SILVÁN KUVAT AIR FINLAND Air Finland seuraa lentohenkilöstönsä altistumista kosmiselle säteilylle Lähdöstä laskuun, minuutin tarkkuudella Air Finland on Suomessa ensimmäinen lentoyhtiö, joka on siirtynyt seuraamaan lentohenkilöstön altistumista kosmiselle säteilylle minuutin tarkkuudella. Uusi järjestelmä ottaa huomioon auringon aktiivisuuden yhtä lailla kuin se seuraa lentoreittiä ja lentokorkeuksia. Niin lentäjä kuin lentoemäntäkin voi seurata netistä henkilökohtaista lokitiedostoaan säteilyannoksista. 11
12 Air Finlandin lennot ovat pääasiassa niin sanottuja keskipitkiä. Lentoajat ovat 4,5 tunnista 6,5 tuntiin. Lentoja tehtiin esimerkiksi viime vuonna Venezuelaan, Thaimaahan, Omaniin, Egyptiin, Brasiliaan, Kanarian saarille ja Keski-Eurooppaan. Henkilöstön keskimääräinen työstä aiheutuva säteilyannos on ollut Kivelän mukaan noin 2,5 millisievertiä vuodessa. Vastaava suomalaisen lentohenkilöstön keskimääräinen annos on noin kaksi millisievertiä vuodessa. Lusäännöllisesti lentävien matkustajien kosmisen säteilyn annosta ei seuraa kukaan. Lentohenkilöstöllä on todettu tavanomaista enemmän tiettyjä syöpätyyppejä kuten rintasyöpää. Syövän syntyyn vaikuttavat monet muutkin tekijät kuin säteily, minkä vuoksi kosmisen säteilyn osuutta ei voida osoittaa. Riskiryhmässä ovat kuitenkin lentäjät ja matkustamohenkilökunta. Yhtä lailla asia voi koskea myös säännöllisesti lentäviä matkustajia. Reittisuihkukoneiden lentokorkeuksilla kosmisen säteilyn määrä on jopa kertainen merenpinnan tasoon verrattuna. Air Finlandin säteilyturva-asioista vastaava pääohjaaja Anssi Kivelä kertoo, että kosmisen säteilyn aiheuttamien säteilyannosten seuraaminen perustuu EU:n määräyksiin. Kun lentohenkilöstön jäsenen vuosittain saaman annoksen arvioidaan ylittävän yhden millisievertin, valvonta täytyy aloittaa. Kaksi ensimmäistä toimintavuottaan Air Finland määritti lentohenkilöstön säteilyannokset Cari 6 -ohjelmistolla. Tämä määritysohjelma toimii netissä ja sen laskema kosmisen säteilyn annos perustuu kuukausikeskiarvoihin. Monen tekijän säteilysumma Lentohenkilöstön saaman kosmisen säteilyn määrään vaikuttaa monta tekijää. Ensinnä vaikuttaa auringon aktiivisuus alkaen 11 vuoden sykleistä sekä aurinkomyrskyistä. Toisaalta säteilyannokseen vaikuttaa lentoreitti alkaen siitä, millä leveysasteilla lennetään. Napojen lähellä annokset ovat suurempia kuin päiväntasaajalla. Samoin vaikuttaa myös lentokorkeus: mitä korkeammalla lennetään, sitä enemmän altistutaan. Luonnollisesti henkilöstön saamaan säteilyannokseen vaikuttaa myös lentoaika eli miten pitkiä aikoja kosmiselle säteilylle päivittäin altistutaan. Keskiarvoista kohti todellisempia säteilyannoksia Viimeisen vuoden aikana Air Finland on ensimmäisenä Suomessa siirtynyt käyttämään tanskalaisen Globalogin kehittämää uudentyyppistä menetelmää. Se perustuu entistä tarkempaan kosmisen säteilyn määritykseen. Eri puolilla maailmaa on kuusi mittauspistettä maan pinnalla. Mittauspisteiden perusteella ohjelma laskee jokaiselle reitille sen hetkelliset paikkakohtaiset kosmisen säteilyn annosnopeudet. Näin lennolla saatu säteilyannos voidaan laskea entistä tarkemmin. Kivelä kertoo, että Air Finlandin omista lentotietojärjestelmistä otetaan minuutin tarkkuudella lentojen lähtö- ja laskeutumisajat. Seurantaa tehdään siis pitkälti lähes reaaliaikaisena. Jokaisella henkilöstön jäsenellä on Internetissä nähtävissä oma lokitiedosto, josta kertynyttä säteilyannosta voi seurata. Säteilyturvakeskus saa meiltä tiedot kerran vuodessa. Globalogin menetelmä perustuu Peer Wollenbergin kehittämään järjestelmään. Hän piti aikanaan Greenland Airilla lentäessään lentopäiväkirjaa netissä. Tästä kehittyi edelleen idea siitä, että vastaavalla tavalla on mahdollista seurata myös lentoreiteillä kertyvää kosmista säteilyannosta. Järjestelmän luomisessa oli yhteistyökumppanina The Danish National Laboratory. Kivelä kertoo, että viime aikoina Globalog on avannut keskustelua myös siitä, olisiko tarpeellista ottaa säteilyseurannan piiriin myös niin sanotut frequent flyers eli säännöllisesti lentävät matkustajat. Heidän saamaansa kosmisen säteilyn annosta ei tällä hetkellä seuraa kukaan. Säteilyannos voi kasvaa, jos lentää paljon ja esimerkiksi toistuvasti tekee pitkiä kaukomatkoja. 12
13 Air Finlandissa on lentohenkilökuntaa kaikkiaan noin 110 henkilöä. Pääohjaaja Anssi Kivelän oma viimevuotinen säteilyannos oli 3,6 millisievertiä. kuja voi verrata siihen, että suomalainen saa keskimäärin 3,7 millisievertin säteilyannoksen vuodessa. Henkilöstö on suhtautunut kosmisen säteilyn seurantaan neutraalisti. Asiaan ei ole suhtauduttu hysteerisesti eikä välinpitämättömästi. Kivelä tuo esiin, että erityisen tärkeä asia on raskaana oleville naisille. Heidän säteilyannoksensa raskauden aikana ei saa missään tapauksessa ylittää yhtä millisievertiä. Air Finlandissa linja on edelleen se, että lentäminen lopetetaan heti, kun raskaudesta tulee tieto yhtiölle ja sen jälkeen henkilö siirtyy niin sanotusti maatöihin. Kuitenkin nyt, kun henkilökohtaista säteilyannosta voidaan uuden järjestelmän avulla seurata tarkemmin, lentämistä voitaisiin harkita rajatun ajan. Tietenkään ei alkuraskauden aikana, mutta sitten kun tilanne on vakiintunut, asiaa voitaisiin harkita. Henkilöstön vuosittain saaman säteilyannoksen ehdoton yläraja on kuusi millisievertiä vuodessa. Järjestelmä varoittaa lähestyvästä rajasta ja voidaan ryhtyä hyvissä ajoin esimerkiksi työvuoroja koskeviin toimenpiteisiin siten, ettei raja ylity. TIMO ANSARANTA STUK seuraa lentohenkilöstön säteilyaltistusta Lentohenkilöstön säteilyaltistuksen seurannasta on annettu Säteilyturvakeskuksen ohje ST Ohje perustuu kansainvälisen säteilysuojelutoimikunnan suosituksiin, EU-säädöksiin sekä säteilylakiin ja -asetukseen. Ohje antaa selvät sävelet lentohenkilöstön säteilysuojelulle. Jos lentoyhtiön koneet lentävät yli kahdeksan kilometrin korkeudessa, yhtiön on selvitettävä, voivatko työntekijät saada kosmisesta säteilystä yli yhden millisievertin (msv) suuruisen efektiivisen annoksen vuodessa. Säteilyturvakeskus tarkastaa selvityksen ja esittää työntekijöiden säteilysuojelun järjestämistä koskevat vaatimukset, jos 1 msv:n raja voi ylittyä. Lentohenkilöstön säteilyturvallisuus on hyväksyttävällä tasolla, kun lentoyhtiö huolehtii seuraavista asioista: Kosmisen säteilyn aiheuttama annos määritetään luotettavalla menetelmällä. Kenenkään työntekijän annos ei ole suurempi kuin 6 msv vuodessa. Syntymättömän lapsen annos pidetään mahdollisimman pienenä. Kun työntekijä on ilmoittanut olevansa raskaana, hänen annoksensa jäljellä olevana raskausaikana ei saa olla suurempi kuin 1 msv. Työntekijälle ilmoitetaan annosmäärityksen tulokset sekä annetaan tietoa kosmisesta säteilystä ja sen merkityksestä terveydelle. Työntekijöiden annosmäärityksen tulokset ilmoitetaan vuosittain Säteilyturvakeskuksen annosrekisteriin. Ohje ST 12.4 on saatavilla Internetissä osoitteessa Säteilyturvakeskuksen annosrekisteriin tallennettiin vuonna 2005 noin työntekijän annostietoja. Heistä lentohenkilöstöön kuuluvia on noin Finnairin työntekijöiden annostietoja on tallennettu annosrekisteriin vuodesta 2001 ja Air Finlandin vuodesta
14 TEKSTI ja kuva sini silván Ensimmäinen uusi sädehoitoyksikkö Suomessa vuosikymmeniin Porin sädehoitoyksikkö helpottaa syöpäpotilaita Porin sädehoitoyksikkö helpottaa potilaita koko Satakunnan alueella. Satakunnan sairaanhoitopiirin syöpätapaukset on hoidettu aiemmin Turun yliopistollisessa keskussairaalassa TYKSissä. Täältä on pitkä matka Turkuun, yhteen suuntaan 140 kilometriä. Satakunnan sairaanhoitopiirin pohjoisilta alueilta Karvialta ja Jämijärveltä matkaa kertyy 200 kilometriä suuntaansa, ylilääkäri Raija Asola kertoo. Matkat ovat olleet rasitus erityisesti niille, jotka ovat tarvinneet niin sanottua oireenmukaista sädehoitoa. Tätä hoitoa voidaan antaa esimerkiksi potilaille, joilla on syövän etäpesäke luussa tai pehmytkudoksessa. Silloin sädehoidolla voidaan vaikuttaa kipua lievittävästi ja hoito on hyvin tehokasta. Oireita lievittävää hoitoa voidaan tarvita ehkä vain muutamia yksittäisiä kertoja, potilaat ovat kuitenkin usein huonokuntoisia ja sairaita. Jos ihminen on kipeä, sadan kilometrin ajomatka on aikamoinen kynnys. Tämä oireenmukaisen hoidon vähäisyys näkyi myös tilastoissa ja se oli yksi peruste päätökselle perustaa uusi sädehoitoyksikkö Poriin Satakunnan sairaanhoitopiiriin. Huhtikuun 10. päivä annettiin ensimmäiset hoidot ja lähetteiden määrä oireenmukaiseen hoitoon oli ihan valtaisa. Hoitokerrat lyhyitä, hoitojaksot pitkiä Porissa keskitytään hoitamaan eturauhas-, rinta-, suolisto ja keuhkosyöpäpotilaita. Esimerkiksi rintasyöpäpotilas, jonka rinta leikataan, voi saada sädehoitoa viidestä kuuteen viikkoa peräkkäin arkipäivisin. Eli muutaman minuutin hoito toteutetaan kertaa. Porin uusi sädehoitoyksikkö aloitti toimintansa huhtikuussa. Jo alkusyksystä sädehoitoa oli ehditty antaa kertaa. Uuden sädehoitoyksikön perustaminen ei ole Suomessa jokapäiväistä. Edellisen kerran yksikkö perustettiin Kuopioon Tänä vuonna uusia tulee tuplaten, Porin lisäksi syksyllä myös Lahteen. Kun sädehoitoa annetaan usean viikon ajan päivittäin, matkat ovat potilaille aikamoinen rasitus. Itse hoito on lyhytaikainen ja kestää vain viitisen minuuttia. Talvisaikaan pukemiseen ja riisumiseen menee aikaa enemmän kuin itse hoitoon. Yhteistyö TYKSin kanssa jatkuu edelleen. Aivokasvaimet, harvinaisemmat syövät sekä kaikki lapsisyöpäpotilaat hoidetaan edelleen yliopistollisessa sairaalassa. Syöpien hoito on täsmentynyt Asola pohtii, että 1980-luvulta syövänhoito on kehittynyt huomattavasti. Vaikka hoitotavat kehittyvät, sädehoidon merkitys ei vähene. Sädehoidon on todettu varmistavan pitkälti sen, että syöpä ei uusiudu. Esimerkiksi rintasyöpäpotilaille sädehoitoa annetaan leikkaushoidon tueksi erityisesti kun kyse on rinnan osapoistosta. Suuri osa syöpähoidoista perustuu laajoihin kansainvälisiin tutkimuksiin. On laaja näyttö siitä, mikä kannattaa ja mikä ei. Liitännäishoitojen määrä on kasvussa: solusalpaajat, hormonihoidot ja sädehoito ovat entistä enemmän leikkaushoitojen tukena. Uudet diagnosointitekniikat tietokonetomografia (TT) ja positroniemissiotomografia (PET) -kuvaukset tuovat tarkempaa tietoa syövän todellisesta leviämisasteesta. Uusilla annoslaskentamenetelmillä hoito voidaan kohdentaa ja rajata mahdollisimman tarkoin. Osastonylilääkäri Martti Flander muistaa hyvin, kun hoitosuunnitelma tehtiin millimetripaperille, nyt hoidettava alue voidaan mallintaa kolmiulotteisena tietokoneen näytölle. Solunsalpaajahoidot, hormonihoidot ja kirurgiset toimenpiteet ovat kehittyneet. Myös hoidon ennusteet ovat parantuneet. Paikallinen syöpä pystytään useimmiten parantamaan, Asola toteaa. Jos syöpä on lähettänyt etäpesäkkeitä, syöpä ei silti ole välitön kuolemantuomio. Pikemmin se on muuttunut krooniseksi sairaudeksi, jota voidaan hoitaa ja pitää kurissa vuosia. Kuolemaa on opittu lykkäämään kauemmas, Asola kiteyttää. Ja elämä on hyvää. Se ei ole kokonaiskärsimystä. Syövän ikävä maine on silti tiukassa, syöpää ei osata vielä ajatella kroonisena sairautena. Bunkkeri valmis toiselle sädehoitolaitteistolle Porin uuteen sädehoitoyksikköön kuuluu uusi sädehoidon annossuunnittelulaitteisto ja yksi sädehoitolaitteisto. 14 ALARA
15 Ylilääkäri Raija Asola, sairaalafyysikko Juha Vanhatalo (kesk) ja osastonylilääkäri Martti Flander kertovat, että alku on sujunut hyvin. Kun sädehoitoyksikkö aloitti huhtikuussa, elokuussa oli ehditty antaa jo hoitokertaa. Silti Satakunnan sairaanhoitopiirin henkilön väestöpohja ja sen 1100 uutta syöpätapausta vuosittain merkitsevät, että kaikkea ei pystytä hoitamaan yhdellä sädehoitolaitteistolla. Kun Porin syöpähoito-osasto rakennettiin, oltiin jo kaukaa viisaita. Bunkkereita sädehoitolaitteistoja varten rakennettiin yksin tein kaksi. Uutta laitteistoa tarvitaan jo mahdollisesti vuonna Syöpien määrä ei tule vähenemään, Asola arvioi. Eri hoitokäytännöt hitsataan Porin malliksi Porissa jo pidempään vaikuttanut Asola sai yksikköönsä kokeneita ammattilaisia. Osastonylilääkäri Martti Flander siirtyi Poriin Lappeenrannasta, sairaalafyysikko Juha Vanhatalo Vaasasta. Myös osaston viiden röntgenhoitajan tausta on hajautettu Helsinkiin, Ouluun ja Poriin. Ydinosaajilla on siis kokemusta erilaisista hoitoyhteisöistä. Flander pohtiikin, että iso haaste on se, millaiseksi käytännöt hitsataan nyt Porissa. Tämä on poikkeava tilanne, kun sädehoitoyksikön työ aloitetaan alusta asti, Flander arvioi. Haaste on mielenkiintoinen. Kokemuksesta kaikki tietävät, että eri sairaaloissa on aina omat meillä on aina tehty näin -käytäntönsä, joita harvoin kyseenalaistetaan. Nyt eri käytännöt on liitettävä yhteen, jotta hoito saadaan vakioiduksi. Alku on sujunut hyvin, on annettu jo yli hoitokertaa, päivittäin käy sädehoidossa yli 30 potilasta, sairaalafyysikko Juha Vanhatalo laskee. Ensimmäiset kuukaudet kertovat ainakin siitä, että uudet työntekijät viihtyvät Porissa. Työtä tehdään tiiviillä tiimillä. Sädehoitolaitteistojen kustannukset olivat 2,5 miljoonaa euroa. Koko rakennushankkeen kustannukset 12 miljoonaa, samassa rakennuksessa on kuitenkin myös esimerkiksi lääketieteen opetustiloja ja muita osastoja. Porin syöpähoito on käytännössä syntynyt Raija Asolan matkassa hän aloitti pioneerityön konsultoivana syöpälääkärinä. Nyt Pori voi jo antaa itse sädehoitoa satakuntalaisille potilaille. Syövänhoidossa sädehoito on yksi olennainen hoitomuoto. Vaikka syövänhoito kehittyy, sädehoitoa korvaavaa hoitomuotoa tuskin on näkyvissä. Porin sädehoitoyksikön perustaminen sujui niin ripeästi kuin kunnallisessa päätöksenteossa vain on mahdollista, ajatus pistettiin liikkeelle 2001, pari vuotta myöhemmin tehtiin perustamispäätös ja alkuvuonna 2006 uusi rakennus ja uusi sädehoitoyksikkö olivat valmiit. Tänä vuonna uudet sädehoitoyksiköt saadaan paitsi Poriin myös Lahteen. Tällöin sädehoitoyksiköitä on Suomessa yhteensä
16 teksti jaakko tikkinen KUVA FUTUREIMAGEBANK Suomi on edelläkävijä rajojen säteilyvalvonnassa Venäjältä salakuljetetun säteilylähteen takavarikko Espoossa. Kierrätysmetallia käsittelevien yritysten havainnot radioaktiivisista aineista tuontiromun joukossa. Kuolemaan johtanut isännättömän säteilylähteen aiheuttama onnettomuus Virossa. Nämä olivat keskeisiä syitä, miksi Suomen tulli päätti pystyttää rajoille säteilyvalvontajärjestelmän. Suomi oli myös liittymässä Euroopan unioniin ja itärajasta oli tulossa unionin ulkoraja. 90-luvun loppupuolella Suomi oli jo rajojen säteilyvalvonnan kärkimaita. 16
17 RAJALTA KÄÄNNYTETYT KULJETUKSET OVAT YLEENSÄ OLLEET METALLIROMUKUORMIA. Suomen liittyminen Euroopan unionin jäseneksi velvoitti Suomen tehostamaan ulkorajojen tullivalvontaa. Tullihallitus päättikin hankkia kiinteät säteilymittauslaitteet kaikille liikenteellisesti vilkkaimmille Venäjän vastaisille tulliasemille ja Helsingin satamaan. Ensimmäinen kiinteä ajoneuvoja ja niiden lasteja mittaava säteilymittauslaitteisto oli tuolloin otettu käyttöön Vaalimaan tulliasemalla ja järjestelmän pystyttäminen muille itärajan asemille ja Helsingin satamaan oli käynnissä. Ensimmäinen vaihe oli valmis vuonna Suomi oli rajojen säteilyvalvonnan alalla edelläkävijä maailmassa. Yhden raja-aseman varustukseen kuuluu tyypillisesti yksi tai useampi liikennevirtaa jatkuvasti mittaava tien tai rautatien varteen kiinteästi asennettu säteilyvalvontaportti. Tullitarkastukseen saapuessaan matkustajat tavaroineen ohittavat vielä toisen säteilymittauspisteen. Havaitessaan säteilyä automaattinen mittausjärjestelmä antaa hälytyksen, joka välittyy valvontapisteeseen. Hälytys on varmistettava ja siihen käytetään kahta käsimittaria. Toinen mittari on erittäin herkkä ja sillä paikallistetaan säteilyn lähde. Toinen on tavallisesti Geiger-mittari, jolla mitataan kohteen lähettämän säteilyn annosnopeus. Annosnopeuksien seuraaminen jo kohdetta lähestyttäessä on tärkeää tullimiehen oman turvallisuudenkin kannalta. 10 vuotta rajojen automaattista säteilyvalvontaa Tulli ja Säteilyturvakeskus (STUK) ovat säteilyn rajavalvonnassa toimineet yhteistyössä jo ennen Tshernobylin onnettomuutta. Automaattisen valvonnan alkuvaiheessa yhteistyö painottui STUKin antamaan laitteiden hankintaan ja käyttöön sekä havaintojen tulkintaan liittyviin asiantuntijapalveluihin ja koulutukseen. Nykyään yhteistyö on molemminpuolista ja monipuolista tietojen vaihtoa. Esimerkiksi STUK saa tullilta raportit kaikista epäilyttävistä säteilyhavainnoista. Suomen ja Venäjän tullilaitosten välisen sopimuksen perusteella voidaan radioaktiiviseksi todetun tavaran maahantulo estää, jos maahantuontiin ei ole lupaa ja radioaktiivisuudelle ei ole hyväksyttävää selitystä. Kun Suomeen tulevassa tavarassa on todettu säteilyä, käydään neuvonpito tullitoimipaikan ja STU- Kin kesken. STUK suosittelee joko lastin käännyttämistä tai päästämistä maahan. Lopullisen päätöksen maahantulon kieltämisestä tekee kuitenkin aina tulli. Vuosina rajalta käännytettiin yhteensä noin 50 kuljetusta. Tyypillisesti nämä ovat olleet metalliromukuormia, joissa on ollut säteilylähde, lähteen sisältävä laite tai radioaktiivisella aineella saastunutta materiaalia. On löydetty myös ajoneuvoja ja junanvaunuja, joissa on saastuneesta metallista tehtyjä osia. Vuoden 2001 jälkeen ei Suomessa ole todettu tänne pyrkiviä lainvastaisia säteileviä kuljetuksia. Syitä tapausten loppumiseen on useita, kuten yleinen tietoisuus säteilyvalvonnan olemassaolosta sekä kierrätysmetallia lähettävien yritysten oma laadunvalvonta. Venäjän säteilyvalvontajärjestelmä tarkastaa myös ulkomaille lähtevän liikenteen. STUK on järjestänyt säteilyvalvontakoulutusta myös Venäjän, Baltian maiden ja Ukrainan rajavalvontaviranomaisille. Venäjän koulutusohjelma on uudistettu, koska Venäjä on kehittänyt oman säteilyvalvontajärjestelmänsä ja siihen liittyvän koulutuksen erittäin korkealle tasolle. Painopiste on nykyään molemminpuolisessa tietojen ja havaintojen vaihdossa. Venäjä-yhteistyö on tiivistä Suomen ja Venäjän tulliviranomaisten työryhmät tapaavat säännöllisesti noin kerran vuodessa säteilyvalvontakysymysten merkeissä. STUK on myös osallistunut näihin tilaisuuksiin. Toistaiseksi viimeinen kokous oli Pietarissa helmikuussa. Vierailun ohjelmaan kuului muun muassa tutustuminen Pietarin sataman säteilyvalvontajärjestelyihin ja Pietarin tulliakatemiassa annettavaan koulutukseen. Samalla pohjustettiin yhteistyötä STUKin ja Pietarin Tulliakatemian välille kolmansissa maissa annettavaa koulutusta varten. Ydinmateriaaleja torjutaan kansainvälisesti Suomi osallistuu aktiivisesti kansainväliseen toimintaan radioaktiivisten aineiden ja ydinaineiden laittoman kaupan torjunnassa. STUK on mukana kansainvälisessä asiantuntijatyöryhmässä (ITWG, International Technical Working Group for nuclear smuggling), joka kehittää uusia menetelmiä ydinaineiden havaitsemiseksi ja niiden alkuperän selvittämiseksi. Ryhmä on kehittänyt myös toimintasuunnitelmamallin (Model Action Plan) tilanteisiin, kun ydinainetta löydetään. Tämä suunnitelma on ollut esikuvana myös Suomen tullin toimintaohjetta kehitettäessä. ITWG-työryhmä on kokoontunut kerran myös Suomessa. Kansainvälinen atomienergiajärjestö IAEA ylläpitää tietokantaa (Illicit Trafficking Database), johon se kokoaa jäsenmaiden ilmoittamat radioaktiivisten aineiden laittomaan kauppaan liittyvät tapaukset. Tietokannassa on tällä hetkellä noin 900 tapausta. Tietokantaan otetaan kaikki säteilylähteisiin liittyvät poikkeavat tapaukset niiden vakavuudesta, tahallisuudesta tai radioaktiivisuuden määrästä ja laadusta riippumatta. Korkeasti rikastettua uraania tai aseluokan plutoniumia on tietokantaan ilmoitettu vain hyvin pieniä määriä. Merkittävin näistä on Prahassa vuonna 1997 takavarikoitu 2,7 kilon erä korkearikasteista uraania. Termi illicit tulkitaan eri maissa eri tavoin. Monet maat, kuten Suomi, ilmoittavat vain selkeästi rikolliseksi todetut tapaukset ja Suomesta onkin tietokantaan raportoitu vain tuo aikaisemmin mainittu säteilylähteen salakuljetusyritys. Muut Suomessa todetut tapaukset on katsottu tietämättömyydestä johtuviksi tahattomiksi vahingoiksi. Niistä ei olisi ollut hyötyä sen enempää lähettäjälle kuin vastaanottajallekaan. Suomi varautuu terrorismiin Radioaktiivisiin aineisiin ja ydinaineisiin liittyvä kansainvälinen terrorismi muodostaa säteilyn rajavalvonnalle uuden haasteen. On todisteita, että terroristijärjestöt ovat havitelleet ydinaseita ja radioaktiivisia aineita. Vaikka Suomea pidetään turvallisena maana, terrorismin mahdollisuus ei täälläkään ole poissuljettu. On myös mahdollista, että aluettamme pyritään käyttämään kauttakulkureittinä. Kirjoittaja Jaakko Tikkinen on STUKin ydinmateriaalitoimiston ylitarkastaja. 17
18 TEKSTI JA laboratoriokuva HANNU VIRTANEN Luurangot/kuva Mikko Heikkinen, Luonnontieteellinen keskusmuseo. Adamsin mammutti (ikä vuotta) vasemmalla edessä, Berezovkan mammutti (ikä vuotta) oikealla takana. Ajoituslaboratorio katsoo tulevaisuuteen Mammuttilöydöt ovat muuttaneet käsityksiä Suomessa kymmeniä tuhansia vuosia sitten vallinneesta ilmastosta. Luonnontieteellisen keskusmuseon ajoituslaboratorio on osallistunut mammutinluiden iänmääritykseen. Tänä päivänä ajoituslaboratorio on tiiviisti mukana nykyisen ilmastonmuutoksen tutkimuksessa. Helsingin Vuosaaresta löytyi satamatöiden yhteydessä mammutin kyynärluu. Se on kymmenes mammutin jäänne Suomessa ja vanhin tai toiseksi vanhin. Helsingin yliopiston Luonnontieteellisen keskusmuseon ajoituslaboratorio totesi radiohiiliajoitusmenetelmällä luun iäksi yli vuotta. Tätä kauemmas ulottuvaan määritykseen menetelmä ei kykene. Onkin mahdollista, että luu on noussut päivän- 18 valoon jopa vuoden takaa. Mammuttilöydös sai Alaran kiinnostumaan radioaktiivisuutta tutkimusmenetelmissään hyödyntävän ajoituslaboratorion toiminnasta. Kumpulan kampukselta löytyi neljän akateemisen tutkijan ja kolmen tutkimusapulaisen voimin toimiva laitos, joka selvittää menneisyyttä, mutta katsoo lujasti tulevaisuuteen. Radioaktiivisen hiilen kierto voi olla se avain, joka lopulta paljastaa, missä määrin nykyinen ilmastonmuutos on ihmisten toimista johtuvaa ja missä määrin luonnon omaa pitkäaikaista vaihtelua. Ajoituslaboratorio perustettiin arkeologien ja geologien käyttöön tekemään iänmäärityksiä radiohiilimenetelmällä. Tänä päivänä hiilen isotooppien tutkimisen suurin merkitys on ilmastonmuutoksen selvittämisessä. Sen avulla voidaan todentaa, miten hiilidioksidipitoisuus ilmakehässä on aikojen myötä muut-
19 tunut ja miten hiilen kierto toimii, laboratorion johtaja professori Högne Jungner sanoo. Hiiltä on kaikessa elollisessa Iänmäärityksessä radiohiilimenetelmää käytetään ajoittamaan hiilipitoisia näytteitä, joiden ikä vaihtelee noin sadasta vuodesta tuhanteen vuoteen. Menetelmä perustuu luonnon radioaktiivisen hiili-14-isotoopin hajoamiseen. Radioaktiivista hiiltä syntyy ilmakehässä, josta se kulkeutuu kaikkeen elävään eli orgaaniseen ainekseen. Menetelmä mittaa radioaktiivisen hiili-14:n osuuden näytteessä. Sen määrä vähenee ajan myötä niin, että noin vuoden päästä määrä on enää puolet alkuperäisestä. 50 tuhannen vuoden jälkeen radioaktiivisuutta on jäljellä niin vähän, ettei sitä pystytä enää mittaamaan. Nobel-palkittu menetelmä perustui alkujaan työlääseen laskentaan. Tänä päivänä apuna käytetään hiukkaskiihdytintä, jolloin näytteessä olevien hiili-isotooppien pitoisuudet voidaan mitata tarkkaan massaspektrometrillä. Ajoituslaboratoriolla ei kuitenkaan ole omaa toimivaa ja riittävän tarkkaa noin miljoonan euron arvoista kiihdytintä. Se joutuukin lähettämään valmistelemansa näytteet Upsalan yliopistoon mitattavaksi. Puu-, kasvi- ja luunäytteet vaativat kaikki hieman omanlaisensa käsittelyn. Aluksi näytteestä pitää erottaa alkuperäinen hiili siihen maaperässä myöhemmin tulleesta hiilestä. Tämä tehdään kemiallisesti. Sen jälkeen näyte usein poltetaan ja syntyvä hiilidioksidikaasu kiinteytetään uudelleen pieneksi hiilinapiksi, Jungner kertoo. Kiihdyttimeen lopulta meneväksi hiilimääräksi riittää jopa yksi milligramma. Näin esimerkiksi luun iänmäärittäminen onnistuu usein jo yhden gramman kokoisesta näytteestä. Ero aikaisempaan menetelmään on huikea. Tuolloin tarvittiin tuntuvasti isompi näyte, jonka piti sisältää useita grammoja hiiltä. Nyt näyte voidaan ottaa aiempaa tarkemmin eikä arvokas löydös kärsi siitä. prosentin tarkkuudella. Näin ikä kyettäisiin radiohiilimenetelmällä määrittämään esimerkiksi 40 tuhatta vuotta taaksepäin tuhannen vuoden haarukkaan. Radioaktiivisen hiilen määrä ilmakehässä kuitenkin vaihtelee, koska sitä synnyttävän kosmisen neutronisäteilyn määrä vaihtelee. Tämä aiheuttaa korjauksen mittaustuloksiin, mikä lisää virhemarginaalia. Vertailemalla tutkimustuloksia esimerkiksi puun vuosirenkaisiin tämä vaihtelu on opittu tuntemaan hyvin viimeisten 10 tuhannen vuoden ja kohtalaisesti 25 tuhannen vuoden ajalta. Nykyisen ilmastomuutoskeskustelun myötä ilmakehässä aikojen myötä tapahtuneet vaihtelut ovat Jungnerin mukaan saaneet uutta mielenkiintoa. Myös hiilidioksidin tuotanto ja pitoisuus ilmakehässä on vaihdellut luonnostaan eri aikoina. Onkin tutkijoita, jotka sanovat nykyisen muutoksen selittyvän tällä. Toiset korostavat sen olevan ihmisten aikaansaamaa. On tärkeää, että pystymme entistä tarkemmin menneisyydestä katsomaan, millaista kehitys on aiemmin ollut, Jungner korostaa. Viime aikoina on muun muassa saatu viitteitä siitä, että runsaat kosmisen säteilyn vuot lisäävät pilvisyyttä ja sateita. CERN on käynnistämässä tutkimusta, jossa pyritään selvittämään, voidaanko vesipisaroita synnyttää ilmakehää ionisoimalla. Vastaus tähän saattaa löytyä jo liki kolmen tuhannen vuoden takaa. Ajoituslaboratorio on mukana projektissa, joka koskee muinaisten paimentolais- ja maanviljelijäheimojen, skyyttien, hetkellistä leviämistä Siperian aroilta aina Eurooppaan asti. Vuonna 800 ennen ajanlaskumme alkua oli valtava pulssi kosmista säteilyä, jolloin radiohiilen määrä ilmakehässä lisääntyi lyhyessä ajassa parilla prosentilla. Tämän uskotaan synnyttäneen sateita, jotka saivat arot kukoistamaan ja skyytit rikastumaan. Kun ensimmäiset mammutin luut Suomessa ajoitettiin radiohiilimenetelmällä 20 vuotta sitten, monet geologit pitivät tuloksia mahdottomina. He katsoivat, ettei täällä voinut 30 tuhatta vuotta sitten mitään mammutteja olla, oli vain jäätä. Sittemmin jääkausi on todettu aiemmin oletettua huomattavasti lyhyemmäksi. Ja ennen jääkautta on ollut erityisen lämmin kausi yli 120 tuhatta vuotta sitten. Katse entistä kauemmas taaksepäin Radiohiilimenetelmän lisäksi ajoituslaboratorio käyttää iänmääritykseen luminesenssimenetelmää. Nämä tutkimukset se tekee alusta loppuun itse. Menetelmän aikaulottuvuus on tuhanteen vuoteen ajassa taaksepäin. Tutkimalla hiekkakerroksien muodostu- Mammutin olkaluu/kuva Mikko Heikkinen, Luonnontieteellinen keskusmuseo. Helsinki, Herttoniemi 1954 (ikä vuotta). Herttoniemen olkaluun löysi työmies Sulo Lähde uutta urheilukenttää rakennettaessa. Ilmakehä ei ole ollut muuttumaton Pitoisuudet pystytään laskemaan puolen 19
20 Mammutin maitohammas/kuva Mikko Heikkinen, Luonnontieteellinen keskusmuseo. Helsinki, Töölö, 1911 (ikä vuotta). Töölön maitohampaan löysivät uutta taloa rakentavat työmiehet Cygneuksenkatu 8:n tontilta. Vertailukohteena euron kolikko. mista pääsemme katsomaan, mitä oli ennen viimeistä ja sitä edeltäneitä jääkausia. Alkujaan menetelmää käytettiin ruukunkappaleiden ja tiiliskivien iän määrittämiseen. Luminesenssimenetelmä perustuu kivimateriaaliin maaperästä kertyneeseen säteilyyn. Kun näytettä kuumennetaan, siitä saadaan ulos valosignaali, joka kertoo säteilyn määrän. Menetelmä vaati löydöspaikan taustasäteilyn tuntemusta. Myöhemmin todettiin, että myös valo nollaa säteilyn. Eli hiekkakiteen säteilyannos alkaa kasvaa sen jouduttua pois auringon valosta. Näin menetelmää voidaan hyödyntää hiekkakerroksienkin iänmäärityksessä. Jungnerin mukaan menetelmä antaa noin kymmenen prosentin tarkkuuden. Pidemmän aikaulottuvuuden lisäksi luminesenssimenetelmä on kuitenkin radiohiilimenetelmää tarkempi viimeisen sadan vuoden aikaa koskevissa määrityksissä. Tshernobylin ydinvoimalaonnettomuus 20 vuotta sitten vauhditti luminesenssimenetelmän kehittymistä. Sitä käytettiin mittaamaan onnettomuuden levittämää säteilyn määrää. Mittaustoiminta saa uusia ulottuvuuksia Jungner katsoo iänmäärityksen olevankin yhä useammin pelkkä sivujuonne ajoituslaboratorion nykyisessä toiminnassa. Hänen mukaansa työn kuva on muuttunut valtavasti siitä, missä tarkoituksessa Suomen Akatemia laboratorion vuonna 1968 käynnisti. Paitsi ilmastonmuutoksen syiden selvittämisessä hiilen eri isotooppeja ja niiden suhteita voidaan käyttää apuna myös Kioton sopimuksen velvoitteiden täytön seuraamisessa. Savupiipusta otetun pienen kaasunäytteen perusteella voidaan tarkasti kertoa, missä suhteessa jokin voimala on käyttänyt fossiilisia ja biopolttoaineita. Samoin voidaan selvittää, millaiset päästöt kaatopaikalta lähtee ilmakehään. Radiohiili on yksiselitteinen ja kiistaton mittari. Onkin tärkeää, että Suomeen saadaan mahdollisimman pian oma hiukkaskiihdytin tutkimusten tekemiseksi, Jungner korostaa. Högne Jungnerin vetämä ajoituslaboratorio valmistelee näytteet taiten ennen niiden mittaamista. Kuvassa radiohiilinäytteiden grafitointilinja, jossa hiilidioksidimuodossa oleva näyte muutetaan kiinteään muotoon grafiittina. 20